PADURILE_LT

media type="youtube" key="6v9_WJJXPAo" height="344" width="425"

Înainte ca efectele civilizaţiei să se facă simţite, înainte ca populaţia globului să fie atât de numeroasă, oraşele atât de întinse, pădurile acopereau aproape 60% din suprafaţa uscatului. Astăzi, ca urmare a defrişărilor masive, pădurile ocupă abia 30% din suprafaţa uscată a planetei. Lemnul pădurilor este folosit pentru încălzire, pentru gătit, pentru construcţii, pentru hârtie, pentru fabricarea mobilei ş.a.m.d. Pădurile sunt acelea care împrospătează atmosfera, transformând CO2 în O2. Pădurile ne furnizează materii prime pentru uleiuri, răşini, cauciuc, condimente, substanţe farmaceutice. În păduri trăiesc numeroase specii de animale şi o varietate formidabilă de creaturi de toate felurile îşi găsesc adăpostul sub frunzele şi în solul acestora. Pe urmă, iarba, florile, buruienile, muşchii, ciupercile - toate există şi datorită pădurilor. Cele trei tipuri principale de păduri sunt cele de conifere (boreale), cele de foioase şi pădurile tropicale. Multe păduri sunt o combinaţie de foioase şi conifere. Pădurile de conifere includ molizi, pini sau brazi, adică arbori mereu verzi, care nu-şi pierd frunzele nici iarna şi au seminţele în conuri. Ele sunt foarte răspândite în Europa, Asia şi nordul Canadei. Pădurile de foioase îşi pierd frunzele toamna, fiind formate din stejari, arţari şi fagi. Le regăsim în Europa şi în regiunea temperată din Statele Unite ale Americii. Pădurile tropicale sunt răspândite în zonele fierbinţi şi mereu umede ale tropicelor, unde arborii cresc atât de apropiaţi, încât lumina solară nu poate ajunge la sol. Aici cresc: tek-ul, abanosul, mahonul, lemnul de trandafir şi alţi arbori veşnic verzi.